Проф. Добрин Василев: Епидемията се превърна в пандемия заради свръхмобилността и липсата на дисциплина у хората | Здраве | Новини от България и Света | OFFNews.bg\nЯнка Петкова Последна промяна на 07 април 2021 в 12:28 5723 0\nВ Световният ден на здравето съвсем разбираемо е желанието ни да поговорим със специалист, в чието мнение се вслушват не само пациенти и колеги, а и широк кръг потребители на социалните мрежи. Интуитивният избор беше началникът на Клиниката по кардиология „Проф. Константин Чилов“ в Александровска болница проф. Добрин Василев. Това трябваше да е едно празнично, позитивно интервю, но въпреки взаимните усилия, пандемията сложи своя отпечатък.\nИмаше ли все пак някакъв позитивен ефект от пандемията, проф. Василев?\nЗа момента мога само да кажа, че пандемията доведе до много лоши последици по отношение на смъртност, лошо покритие на лечението на доста хронични заболявания и не само. Нищо позитивно не виждам в цялата история.\nТелемедицината например не преживя ли подем?\nТова, което започнахме по-интензивно да разработваме, е основно в сферата на електронните технологии и телемедицината, която, щем не щем, се наложи да въведем в практиката. От такава гледна точка, може би има някакъв позитивен ефект, но той май е единствен и е нещо, което тепърва ще навлиза все повече. Доколко това е позитивно обаче не съм много убеден. В крайна сметка ние ставаме все по-зависими от дигиталните устройства, от изкуствения интелект и никой не знае докъде ще доведе това.\nВ коментар за изборите казвате, че се надявате след тях най-сетне да се вземат медицински обосновани решения в управлението на пандемията. Какви трябва да са те според Вас?\nАдекватното поведение трябва да започне на ниво индивидуален български гражданин. Според мен трябва много да се засили разяснителната кампания за хората. Защо трябва да се носят маски, защо трябва да се поддържа дистанция, защо трябва да си мием ръцете. След година в пандемия все още ужасяващ за мен процент от обществото не е неясно с елементарни хигиенни навици, което говори за много тежки пропуски в образованието и възпитанието в най-ранни години.\nТрябва да се вземат не политически, а медицински обосновани решения - как да се отваря и затваря всяко обществено място, където има струпване на повече хора, и няма възможност за адекватна вентилация. Което предполага, че изискванията за пребиваване във всяко помещение, където влизат хора, които не живеят заедно в ежедневието си, трябва да са много високи. Трябва да са ясни и критериите за това как да бъдат посещавани. В момента такива правила има, но могат да бъдат много по-добри. Основният проблем е липсата на каквато и да било система на контрол.\nДали спазването на правилата е типично български проблем? В други държави мерките и ограниченията са много ясно разписани, явно не се разчита на гражданско самосъзнание. Едва ли там са по-дисциплинирани от нас.\nНе са. Аз съм наблюдавал как се кара по улици и магистрали в доста европейски държави и на местата, където няма контрол, имат почти същото поведение, каквото имаме ние. Въпросът е, че там системата за контрол работи и това дисциплинира. Така е в Германия например. Дори разсъждавах кога точно се е случило това при тях. Вероятно Ото фон Бисмарк е човекът, който е отговорен за това немците да са толкова дисциплинирани, защото той е създал нужната система за образование. Дали е добра за индивида е вече друг въпрос, но за обществото дава изключително добри резултати. Това е система за взаимен контрол, която се вгражда в начина на мислене, това се възпитава.\nАз Ви гарантирам, че ако вземете едно германско дете и го възпитавате по българския начин, то ще израсне българче. Това не са вродени навици, те се възпитават, средата е изключително важна. Оттам идват всички проблеми с епидемията и всъщност контролът по спазване на мерките е това, което отличава нациите, които се справят добре с епидемията от тези, които не се справят.\nПонеже заговорихме за ограничения наскоро в един анализ се прогнозира, че вероятно в бъдеще често ще се налагат локални локдауни, тъй като срещите ни с подобни вируси ще зачестят. Това ли е според Вас логичният ход на нещата оттук нататък?\nТова не е нещо, което да не се е случвало досега в историята на човечеството. Подобни епидемии е имало от хилядолетия. През последните 50 години ние забравихме какво е това. А епидемията се превърна в пандемия заради напредъка на технологиите и комуникациите и свръхмобилността на съвременния човек. За пръв път, преди 200 години, при епидемията от едра шарка е въведена ваксинационна програма. До този момент как се е спирало разпространението? Затваря се градът, слага се една табела, че има чума или едра шарка и никой не влиза вътре. Измират заразените, остават незаразените и придобилите имунитет или тези, които са успели да се предпазят и епидемията приключва.\nТова е нещо, което се е случвало, но сме го забравили през последните 50 г. За първи път обаче се случва пандемия на цялата планета и причината за това са свръхмобилността и липсата на дисциплина у хората. Тя беше подценена и от СЗО, и от всички останали здравни организации. Ако не се вземат мерки, това няма да ни е последната пандемия, а първата от цяла поредица. Вирусите мутират, включително и в България. Ние сме имали мултирезистентни щамове към всички антибиотици.\nИма обаче съпротива към рационалния подход дори в здравното съсловие. Научихте ли нещо ново за колегите си в тази криза, някои от медиците дори станаха част от инфодемията? Това изненада ли Ви?\nНе съм изненадан. Определен психотип хора предпочитат да реагират с отричане на действителността – това е вид защитен психологически механизъм за справяне с една тежка ситуация. Не е нещо ново и в крайна сметка лекарите не са много по-различни от останалите хора, не може да им се приписват свърхкачества.\nКато стана дума за съсловието - плюс ли беше за изборите участието на медици в тях, ще донесе ли полза за здравеопазването ни?\nВъпрос на личен избор, така са преценили, така са направили. Това е моят коментар.\nПроф. Василев, разбрах, че миналата година екипът на Вашата клиника е получил за втори път наградата за научен принос на Американската кардиологична асоциация. Награда за научен принос в година на пандемия? За какви точно проучвания става дума?\nТова са дългогодишни проучвания на пациенти, които имат стеснения в съдовете. Ние сравняваме доколко в подобни места действително трябва да се сложи стент. Какъв би бил ефектът от това, оценено с различни методики. Това, което показахме, е, че при голяма част от тези стеснения дори да не се сложи стент, хората могат да продължат да живеят спокойно, като периодично, това е много важно, трябва да бъдат преоценявани. Добрият медицински контрол им осигурява много добро качество на живот и без допълнителни интервенции. Това е на база на сериозна оценка с методика, която, за съжаление, в България много рядко се използва, въпреки че намалява общия разход за системата.\nИскате да кажете, че сте създали методика, която може спести поставянето на стент на пациента с активно наблюдение?\nНа практика показваме, че чрез измерване на налягането вътре в съдовете и с една наша методика за оценка - електрокардиограма от повърхността на сърцето - може да се спести доста сериозна интервенция на пациента. Това, че не е поставен стент, няма неблагоприятни последици. В рамките на 2-3 години тези хора подлежат на преоценка.\nКакво трябва да се случи, за да стане този метод на проследяване масова практика? Той неинвазивен ли е?\nНе, инвазивен е. Прави се коронарография на пациент с оплаквания, с индикации за инвазивна оценка. Въпреки че може да се установи стеснение на кръвоносния съд, което да не трябва да се пипа. Всеки стент изисква допълнителна медикаментозна терапия, която е продължителна и не е лишена от своите странични действия. Докато ние установихме, че в рамките на 3 години резултатът, който сме констатирали, е достатъчен, за да можем да кажем на човека с над 95% сигурност, че нищо няма да му се случи. Може да пие само по един аспирин и да си лекува кръвното и холестерола.\nОт доста години правим опити НЗОК да поеме заплащането на т. нар. водачи, с които измерваме налягането вътре в съдовете на сърцето. Водачът е един много високотехнологичен продукт, който струва доста пари и Касата упорито отказва да въведе реимбурсация.\nАко сметнем примерно разхода от терапията след слагане на стент, от усложненията, които биха настъпили след това (защото има повишен риск от кървене), ще установим, че в дългосрочна перспектива нашият метод е по-евтин, а манипулацията по-щадяща за пациента.\nИма ли шанс все пак НЗОК да разреши реимбурсирането?\nНадявам се да има, защото това е начин, по който можем да дадем максимална обективност в индикациите за стентиране. Според препоръките на Европейското дружество по кардиология, за да сложиш стент, трябва да си направил подобно измерване. Не откриваме топлата вода, но това е първото изследване в света, което оценява фунционалната значимост на тези стеснения. В момента това е златният стандарт.\nНаправи ми впечатление че редовно публикувате клинични случаи на страницата на клиниката във Фейсбук, където подробно е описано лечението. Това не е ли раздаване на занаят? Обикновено майсторите не са склонни да споделят много опит.\nЯвно няма какво да споделят. Това са клинични случаи, които са публикувани в научно списание в чужбина. Те са общодостъпни. Споделяйки ги, ние ги популяризираме. Ако някой е пропуснал публикацията, му даваме му втори шанс да се запознае с нещо интересно.\nПо време на тази здравна криза взаимоотношенията лекар-пациент минаха през много фази – имаше период на отрицание, имаше и романтичен период, когато ръкопляскахме по терасите. Дали връзката помежду ни ще се промени в позитивна посока след пандемията? На практика ние надникнахме „кухнята“ на медицината.\nТова е интересен въпрос. Не знам, ще видим. Не мога да дам този отговор в момента.\nМоже би, защото виждам редовия български пациент. Нали знаете каква е разликата между песимист и оптимист – че песимистът е добре информиран оптимист. Аз съм доста добре информиран.\nПроф. Добрин Василев е завършил е медицина в МУ-Плевен. Работил е като лекар-ординатор в НЦССЗР-София и в Клиниката по кардиология към УБ "Лозенец". В периода 2008-2012 г. е бил асистент в Националната кардиологична болница в София. Придобил е специалност "Кардиология" в Медицинска академия София през 2011 г., а от 2014 г. до момента е завеждащ Клиниката по кардиология в УМБАЛ "Александровска". Притежава лиценз по интервенционална кардиология от 2008 г., придобит в Клиниката по интензивна кардиология във Варшава, Полша. Както и лиценз за работа с източници на йонизиращи лъчения и свидетелство за правоспособност по Инвазивна кардиология от 2013 г. Член е на Европейското дружество по кардиология, на European Association of Percutaneous Cardiovascular Interventions, на European Bifurcation Club, на Българско дружество по интервенционална кардиология, на Asian Bifurcation Club, на The Society of Cardiovascular Angiography and Interventions и на работната група за изследване на тромбозата към Европейското дружество по кардиология. Гост-лектор е на различни международни конгреси по кардиология.\nДобрин Василев инвазивна кардиология кардиолог кардиологична клиника клинични случаи коронарография НЗОК пандемия пациенти правила стент


25 години затвор за убиеца, заклал семейство ромски пенсионери в Пазарджик\nАвтор: Екип Burgas24.bg 15:45 / 30.06.2017 Коментари (3) 1493\n25 години затвор, при първоначален строг режим, определи 5-членен състав на окръжния съд в Пазарджик за 31-годишния Иван Николов, който през ноември, м.г., уби с нож семейството пенсионери Асен и Василка Илиеви и рани с ловна пушка в краката Ася Йорданова и Теменужка Бързакова.\nПрестъплението е извършено по расистки подбуди, т.к. убитите са от ромски произход. Делото бе гледано по съкратената процедура след като обвиняемият се призна за виновен и прие всички факти и обстоятелства от обвинителния акт.\n"Признавам се за виновен и съжалявам за стореното", заяви пред съдебния състав Иван Николов. Именно това го спаси от доживотен затвор, пише "24 часа". Синовете и дъщерята на убитите пенсионери поискаха общо 1 400 000 лв. обезщетение за загубата на родителите си, но съдът им присъди 300 хиляди лева. На простреляните Бързакова и Йорданова бе определено обезщетение от по 2000 лева. Присъдата може да се обжалва пред апелативния съд в Пловдив.\nАко видим статистиката на присъдите, явно на държавата мангалите й са по- важни... до живот, или 25 години за убити мангали, които са си паразити по рождение, но поръчкови избиратели... После защо емигрирали хората..\nАбе-е, нещо не ми се връзва тая работа. Значи на практика ако убия човек/хора на пътя, ще отърва кожата. Ако заколя ром, пардон - циганин, има шанс за доживотна, освен ако не си призная. После ни обясняват, че пред закона всички са равни. Практиката сочи друго.\nСедя си и се чудя ако се кача на Ауди-то ми Q5 дрогиран и пиян в градски условия шофирайки с 98км/ч убия 3-ма дали, ще ми дадат 3.5г или 25г. нещо много тънка ми се вижда разликата умишлено и неумишлено след като съм надрусан и пиян


Консултациите при президента за изборите продължават с парламентарните партии – DeFakto.bg\nHome / Законът / Консултациите при президента за изборите продължават с парламентарните партии\nDe Fakto 12.01.2021\tЗаконът, Избрано Напишете коментар 361 Прегледа\nДържавният глава е изпратил покани към всички парламентарно представени партии – ПП ГЕРБ от 09.30 часа, към БСП от 10.45 часа, към ДПС от 12.00 часа, към ВМРО и НФСБ от 13.15 часа, към ПП „Воля“ от 14.30 часа и към ПП „Атака“ от 15.45 часа.\nОт ГЕРБ на срещата ще отиде вицепремиерът Дончев. Корнелия Нинова ще представлява БСП. От ДПС също ще участват в последователните срещи.\nПартия „Воля“ също ще уважи поканата, за да чуе аргументите за датата 28 март. От „Обединени патриоти“ дадоха аннос, че няма да се отзоват на поканата.\nТова, което президентът ще постави пред партиите, са необходимите законодателни промени, които да осигурят правото на глас на карантинираните българи, въвеждане на гласуване по пощата за тези зад граница и регламентиране на видеонаблюдение при преброяването на бюлетините, съобщават от президентството. Тези въпроси най-често са предлагани при проведените до момента разговори при президента с извънпарламентарните партии и българите в чужбина.\nВ разговора вчера чрез видеоконферентна връзка се включиха българи от осем държави зад граница – Австрия, Великобритания, Германия, Испания, Канада, САЩ, Турция и Франция. Всички участници в срещата бяха единодушни, че е трудно да се прогнозира разпространението на вируса и какви ограничителни мерки ще бъдат предприети от властите в съответните страни в следващите няколко месеца. При по-благоприятни метеорологични условия организирането на избори ще е и по-безопасно за здравето на избирателите, посочиха някои от участниците.\nПо-голяма част от представителите на българските общности посочиха, че е уместно предвид пандемичната обстановка да се въведе гласуване по пощата в отговор на рестрикциите за движение между градовете в някои държави, както и струпване на гласоподаватели пред малкия брой секции, разкривани зад граница. Бяха лансирани идеите да се използва електронна заявка за получаване на бюлетината, а впоследствие чрез дипломатическите ни служби или кметствата в съответните държави те да стигнат до избирателите, пожелали да гласуват. Предложено бе да се използва дипломатическа поща за транспорта на бюлетините към България. Друга идея е бюлетините да се изпращат по пощата и да се пускат в предварително разкрити секции, което ще намали времето за гласуване и струпването на хора. Вариант е също да се разкрият по-голям брой секции, като своевременно бъдат подадени заявки за това на местните власти. Като решения на проблема с изтичащия срок на валидност на личните документи беше представена идеята за мобилни консулски услуги в големи държави като САЩ.\nПредишна Ден последен за номиниране на нов член на ВСС, претендентът – дотук – е един\nСледваща Разследване: Българските власти затвориха невинна майка с бебе в килия на летището


Преглед на българския печат от 26 юни 2000\nПРЕГЛЕД НА ПЕЧАТА 26 юни 2000 г.\nРазвитие на политическта ситуация в България | Положението в Сърбия, Косово и Черна гора в българския печат| Отношения с Китай | Отношения с НАТО | Армия | Правителство | Политически партии и организации| Социологически изследнания | Икономика|\nСкорошно сформиране на служебно правителство или нов кабинет без Иван Костов прогнозира лидерът на ДПС Ахмед Доган.\nНов компромат за управляващата партия - пристанище Бургас спонсорирало предизборната кампания на СДС на местните избори през 1999 г., твърдят синдикалисти и работници.\nИзследнане на ББСС "Галъп интернешънъл" от юни показва, че 19, 5% от избирателите биха гласували за БСП, а 18% - за СДС; 45,9% от избирателите няма да гласуват.\nКонференция на сто външни министри във Варшава.\nСреща на страните от ЦЕФТА в Сегед, Унгария.\nЧерна гора не желае Сърбия да я представя в ООН.\nУтре пристига китайският премиер Джу Жунцзи със 110-членна делегация.\nСпоред ДПС и БСП членството в ЕС и НАТО ще ограничат държавния суверенитет.\nМинистър Ноев ще огледа в САЩ самолети Ф-16 за българската армия.\nАрмията започна разпродажбата на камиони и военно оборудване на безценица.\nВицепремиерът Жотев не изключи нови преговори за продажбата на "Булбанк".\nМВФ е склонил за по-високи заплати и пенсии, твърди социалният министър, а според шефа на мисията на фонда за България Каконен цената на парното може да остане без промяна, данъците да се намалят, но за сметка на увеличението на цената на тока за домакинствата.\nСпешно ще направим проверка по вноса на горива в България, съобщи вътрешният министър Йорданов.\nСДС преначертава картата в смесените райони и опасно противопоставя етническите общности, алармират от местния актив на ДПС.\nБЗНС - НС на Мозер реши да актуализира коалиционното споразумение с ДП и да се готвят\nза самостоятелно участие в парламентарните избори през 2001 г.\nВМРО иска ново изчисляване на компенсаторните записи.\nОчаква се на утрешното си общо събрание Гражданското движение "Св. Георги Софийски" да се разцепи и да го последва и ГОДО.\nНа първи юли отцепилото се от Евролевицата движение "Социалдемокрпати" свиква първия си национален съвет.\n"Лукойл Нефтохим" е пред криза, защото държавата прибира всички приходи на рафинерията.\nСкорошно сформиране на служебно правителство прогнозира в Кърджали през почивните дни лидерът на ДПС Ахмед Доган. Той присъства на извънредната общинска конференция на движението в града.\nБългария ще има много по-рано служебно правителство, отколкото се очаква, каза пред делегатите Доган вчера, 25 юни. Преди това обаче той не изключи варианта и за съставяне на ново синьо правителство в рамките на сегашния парламент, пише "Стандарт". В този случай според Доган Иван Костов няма да е повече премиер.\nДПС има сигурна информация, в СДС се извършва вътрешно прегрупиране, са казали пред "Стандарт" депутати от ДПС. Според тях вече имало брожение срещу лидера на управляващата партия. Вътрешните опоненти на Костов недоволствали, че той съвместява постовете на премиер и лидер на СДС, защото това му давало прекалено много власт.\nСпоред информацията на "Стандарт" Доган е казал пред делегатите в Кърджали, че ДПС може свободно да си избира коалиционен партньор. И СДС, и БСП се отнасяли към ДПС като към стратегически партньор. Край на синята концепция, че щем не щем, ще бъдем с тях. Ще им докажем, че това не е така, е обявил Доган и е направил уточнението, че ДПС няма да управлява заедно със СДС след парламентарните избори - това било съгласувано с чужбина. "И щом ви казвам, значи това е съгласувано на много етажи - не говоря за моите, а за тези извън България", цитира думите на Доган в. "Сега". Депутатът Ахмед Юсеин пък коментирал, че и едните, и другите предлагали министерски кресла на движението, но БСП повече развързвала кесията си, цитира думите му "24 часа". ДПС ще се яви самостоятелно във вота догодина, потвърди Доган. В листите на ДПС в Сливен, Ямбол, Враца и Търново, ще се включат хора извън ДПС, информира "Сега" в публикация със заглавие "Европа не иска правителство на СДС и ДПС, твърди Доган".\nЗасега не се очертавала нова среща на върха между СДС и ДПС. Но пак в "Сега", в който вестник се казва, че Европа не иска правителство на СДС и ДПС и че ДПС ще се явява самостоятелно, се цитират и думите на Доган, че "е еднакво възможно след изборите да се коалираме и със СДС, и с БСП, но е много възможно също след изборите СДС и ДПС да не могат да съставят кабинет в дясното пространство. Ако сегашният кабинет има най-вече разпределителни функции, следващият трябва да преразпределя, като социалният сектор ще бъде приоритетен, прогнозира Доган.\nСпоред коментар на "Стандарт" под заглавие "Доган заговорничи срещу Костов в СДС" изявите на лидера на ДПС категорично водят до извода, че целта му е да се катализира онзи сценарий в СДС, в който всички се обединяват срещу лидера си. И той опира пешкира.\nДПС не се плашело от обсъждания сред управляващите вариант избирателната бариера за влизане в парламента да се вдигне от 4 на 6%.\nНов компромат за управляващите - пристанище Бургас спонсорираро предизборната кампания на СДС на местните избори през 1999 г.\nРъководството на пристанище Бургас няляло стотици хиляди левове в касата на СДС за предизборната кампания през октомври 1999 г. Това твърдят пристанищните работници и синдикалистите, съобщава "Стандарт". Те знаели за преведените суми почти от 10 месеца, но не смеели да проговорят, за да не бъдат уволнени. За спонсорирането на СДС се заговорило през август 1999 г., когато над 2300 служители останали без премии. Парите били обещани лично от изпълнителния директор на пристанището кап. Дерелиев. Те трябвало да бъдат в размер на една заплата. Служители от администрацията обяснили след месец, че парите не били изплатени, защото Дерелиев е получил нареждане "от горе" да преведе няколкостотин хиляди лева за предизборната кампания на СДС в Бургас. Според синдикатите заповедта е дошла директно от Йордан Цонев, тогава лидер на СДС - Бургас. От синдикатите не знят точната схема, по която са били преведени парите, но предполагат че това е ставало чрез спонсорство или договор за реклама.\nЧаст от работниците на пристанище Бургас настояват икономическа полиция да започне разследване. Пред "Стандрат" Дерелиев е коментирал, че "сигурно става въпрос за поредната провокация и популизъм". Той оглави пристанището веднага след като СДС спечели парламентарните избори, а през изминалите 3 години приятелските му връзки с депутата Цонев станаха публично достояние за целия град, коментира "Стандарт". В момента Дерелиев бил общински съветник от ОДС.\nЧерна гора не желае Сърбия да я представя в ООН\nВ интервю министърът на външните работи на Черна гора е заявил, че републиката е представила в ООН документ, в който се настоява да не се допуска повече Сърбия да представя политиката и интересите на Черна гора. Ръководството на Черна гора се въздържа да обяви независимост, защото се опасява от въоръжен конфликт с привържениците на Милошевич. Сърбия подложи на критика заявленията на черногорския президент Джуканович, с които той се извинява на хърватите заради участието на ченогорците във войната срещу тях на страната на югоармията.\nВ град Приедор силите на НАТО в Босна /СФОР/ арестуваха босненският сърбин Дуко Сикирица, издирван от Международния трибунал в Хага. Той е заподозрян в убийството на 140 мюсюлмани и хървати в лагера Кератерм по време на войната в Босна.\nВ интервю за гръцкият в. "Вима" президентът Бил Клинтън изрази особена загриженост от продължаващото насилие в Косово. Той предупреди косовските албанци, че ако продължават нападенията срещу сърбите и другите малцинства, възможностите за автономия на областта ще намалеят. Клинтън призова Гърция към по-агресивен подход в борбата срещу тероризма в самата Гърция. /"Демокрация", "Новинар"/\nУтре пристига китайският премиер Джу Жунцзи със 110-членна делегация\nУтре председателят на Държавния съвет на Китай Джу Жунцзи ще пристигне в България на тридневно официално посещение по покана на премиера Иван Костов. Това е първото китайско посещение в България след 1989 г. на толкова високо равнище. В китайската делегация от 110 души са включени външният министър, шефът на Централната банка и много бизнесмени. Ще дойдат и 25 журналисти от Китай и Хонконг. Предвиждат се срещи на най-високо равнище, а съпругата на Жунцзи ще направи дарение на детската онкохематологична клиника в София. В. "Монитор" посвещава на Джу Жунцзи цяла една страница в материал под заглавие "Най-влиятелният азиатец пристига в България." /"Новинар", "Монитор"/\nСпоред ДПС и БСП членството в НАТО ще ограничи държавния суверенитет\nВчера в предаване на радио "Експрес" говорителят на БСП Ангел Найденов заяви: "Съгласем съм с твърдението на Ахмед Доган, че членството в НАТО и ЕС ограничава степента на свобода на управлението и на суверенитета на държавата." Зам.-председателят на СДС Димитър Абаджиев каза, че интеграцията на България в НАТО и ЕС не може да доведе до по-малка самостоятелност, а точно обратното. ЕС и НАТО са структурите, чрез които България печели възможност за международно влияние. Според Абаджиев "БСП, закичена със значката на НАТО, внушава, че е отбелязала напредък в позициите си за интеграция, но избягва поемането на ясни отговорности." /"Демокрация"/\nМинистър Ноев ще огледа в САЩ самолети Ф-16 за българската армия\nВ. "24 часа" публикува материала "Въоръжават армията ни с щатски изтребители?" Военният министър Бойко Ноев е заминал снощи за Вашингтон, където на 29 юни ще участва в работата на форум на Западноевропейския съюз. Още днес той ще участва в брифинг на фирмата "Аероспейс индъстри груп", на който ще бъдат показани различни образци на Ф-16. Решение за закупуване на самолети ще се взема по-късно. Успоредно с офертите на Ф-16 ще се гледат и оферти на рециклирани МИГ-29 от Германия.\nНеотдавна България подписа съвместно споразумение с Германия, Полша, Унгария, Чехия и Словакия за участие в съвместен проект за ремонт и модернизация на всички модели на МИГ, в който ще участва авиозаводът "Георги Бенковски" в Пловдив. Средно 1 млн. долара ще излиза ремонтът на един МИГ-29, а един нов Ф-16 струвал между 20 и 30 млн. долара. Намиращите се в състава на българските ВВС МИГ-29 са неизползваеми поради хронична липса на резервни части. От 7-8 години Русия отказва да изплати на България дълг от 100 млн. долара, половината от който трябваше да се изплатят с резервни части за МИГ-говете. /"24 часа"/\nАрмията започна разпродажба на камиони и военно оборудване на безценица\nВ София и още 7 града военното министерство започна разпродажбата на камиони и джипове на цени от 400 до 800 лева. Специалистите преценяват, че ако те се продадат за скрап, министерството ще спечели повече. Освен това за продан са обявени маскировъчни мрежи, лодки, гумени резервоари, кирки, лопати, агрегати, автомобилни фургони. Спешно се инвентаризират активите на десетки закрити военни поделения. По спешност се оценява всичко - от битово имущество до въоръжение и бойна техника на 14 ликвидирани поделения. /"Стандарт"/\nВицепремиерът Жотев не изключи нови преговори за продажбата на "Булбанк"\nНа 23 юни в парламента вицепремиерът Петър Жотев не изключи възможността от провал на преговорите с "Уни кредито" и "Алианц" за продажбата на "Булбанк". В такъв случай ще се преговаря с класирания на трето място купувач - белгийската финансова групировка КВС. Нейната оферта била по-добра от тази на консорциума "Кановас" на гръцкия "Вардиноянис холдинг" и "Креди лионе", каза Жотев. Подобен развой е възможен, след като Жотев отложи със седмица заседанието на съвета на директорите на БКК за одобряване на договора за "Булбанк" с консорциума между "Уни кредито" и германския застраховател "Алианц". Мотивите за избора на третия кандидат-купувач е, че той е банка. Няма да допуснем кандидатът на "Булбанк" да е регистриран в офшорна зона, беше коментарът на Жотев. /"Пари"/\nМВФ е склонил за по-високи заплати и пенсии, твърди социалният министър, а според шефа на мисията на фонда за България Каконен цената на парното може да остане без промяна, данъците да се намалят, но за сметка на увеличението на цените на тока за домакинствата\nЧе СДС е склонно на увеличение на тока, за да бъдат намалени данъците, писа в. "24 часа" още в петък, 23 юни. Тази информация се потвърждава от пресата днес чред изявленията за медиите на социалния министър Нейков и на г-н Каконен.\nОчаквам минималната заплата да скочи до 85 лв. от 1 октомври, заяви вчера по националното радио социалният министър Нейков след срещите си през седмицата с шефа на мисията на МВФ за България Юха Каконен. В момента минималната заплата за страната е 75 лв. и е три пъти по-ниска от средната заплата. Увеличението е една реалистична прогноза, но все пак преговорите тепърва предстоят и не може да се каже със сигурност точно какво ще бъде увеличението, уточни министър Нейков.\nУвеличението ще е равно на ръста на средната работна заплата през първото полугодие на тази година спрямо втората половина на 1999 г., обясни Нейков. Все още обаче нямаме окончателни данни какъв е ръстът на средната заплата, каза той. Нарастването трябва да стане от есента, защото това ще е по-изгодно с оглед базата за 2001 г., уточни социалният министър. 50% от допълнителните приходи в бюджета ще отидат в социалната сфера за разработване на програми за трудова заетост и социални помощи, предлага още Нейков.\nПравителството правилно твърди, че ако се постигнат значителни икономии, няма да е необходимо увеличаване на цените на отоплението, каза от своя страна шефът на мисията на МВФ Каконен по националната телевизия. Сега се разработва план за преструктурирането на енергетиката за повишаване ефективността на отрасъла. Планът не е достатъчно силен, но вярвам, че може да бъде засилен след нашите дискусии и цените за отоплението да останат непроменени за следващия сезон, добави Каконен. Според него в България домакинствата плащат за ток много по-малко от индустрията, а в ЕС цените на тока за домакинствата са два пъти по-големи. Бедните домакинства са затруднени да си платят сметките за ток, но решението е да се увеличат цените и след това да се дадат субсидии на най-нуждаещите се, е мнението на представителят на МВФ. Ще трябва да има намаляване на данъците, за да се отворят повече работни места и да се подпомогне бизнесклиматът, допълни той. /"Стандарт"/\nСпешно проверяват вноса на горива\nСпешно ще направим проверка по вноса на горива в България, съобщи вътрешният министър Йорданов пред националното радио вчера.\nСпоред министъра имало нарушения, които са свързани с неточно деклариране на вида и качеството на горивата, които се внасят. Той обаче е отказал повече подробности.\nВ проверката трябвало да участват освен служители на МВР и експерти от Министерството на финансите и на икономиката, както и на Агенцията по стандартизация и метрология.\n40% от горивата, които се внасят в България, се декларират като вид, за който се плаща по-нисък акциз, твърдят специалисти в бранша. Така се ощетява бюджетът и горивата се продават в страната на дъмпингови цени.\nДалаверата се прави с участие на митничарите, са категорични вносители. Проверки на вида на горивото трябвало да прави и Комитетът по стандартизация, но това не било практика по митниците.\nНаскоро "ЛУКойл Нефтохим" настоя пред вицепремиера Жотев да се спре нелегалният внос на горива и обеща съдействие. /"24 часа"/\nСДС преначертава картата в смесените райони и опасно противопоставя етническите общности, заявяват от местния актив на ДПС. От движението са категорично против приобщаването на помашките общини Неделино и Златоград към област Кърджали.\nНа общинската конференция на ДПС в Кърджали през почивните дни лидерът на движението Доган определи подписките в двете общини като опит за промяна на етническото съотношение в региона с цел превес на управляващите по време на изборите.\n"Там, където загубихме на местните избори, ще се реваншираме на парламентарните", заяви Доган.\nОсвен разширяването на област Кърджали с потенциален син електорат, същото се прилагало в Разград и Търговище, са казали за пресата депутати от ДПС. В Кърджали пък и сини, и червени подкрепяли приобщаването на Неделино и Златоград.\nИнициативен комитет от Кърджали и Ардино обяви, че ще събира подписи против преминаването на Неделино и Златоград.\nБЗНС-НС на Мозер реши да актуализира коалиционното споразумение с ДП и да се готвят за самостоятелно участие в парламентарните избори през 2001 г.\nЗемеделците на Анастасия Мозер и Демократическата партия начело с Праматарски са решили сами да се борят за 39-ото народно събрание, са обяснили за пресата депутати и от двете страни, съобщава "Стандарт".\nПървото официално решение в тази посока взе вчера БЗНС - Народен съюз. Управителният съвет потвърди единствено бъдеща коалиция само с ДП. В четвъртък, 29 юни, БЗНС-НС ще актуализира споразумението си с Демократическата партия.\nНароден съюз трябва да се готви за самостоятелно участие в парламентарните избори през 2001 г, е заявил членът на Постоянното присъствие /ПП/ на БЗНС-НС Борислав Китов вчера, съощава "24 часа". Според Китов евентуалните коалиционни партньори били СДС, ВМРО и ДПС, както и някои от земеделските движения. Смятаме обаче, че на този етап за нас предизборната коалиция няма да е най-доброто, е уточнил депутатът от БЗНС. Земеделците на Мозер поискаха бързо приемане на законите за политическите партии и за изборите. Аграрната реформа трябвало да се осъществява чрез земеделски стопанства и структури.\nВМРО иска ново изчисляване на компенсаторните записи\nСметната палата трябва да направи в най-кратки срокове проверка на всички компенсаторни записи, издадени на бивши собственици на одържавени имоти. Поправка на закона е наложителна и заради други сериозни пропуски, заяви депутатът от ВМРО Анатолий Величков.\nНа специална конференция, организирана от ВМРО, организацията изслуша предлженията на финансисти и икономисти. Има индикации за многократно завишаване на номинала на компенсаторните записи, възможно е да са издавани и записи на хора, които нямат право на това, както и за един и същи имот да има дублирани документи, е мнението на финансиста Емил Хърсев. Според ексфинансовия министър Стоян Александров е било недопустимо да се тръгне към компенсиране на одържавени имоти, без да има национален регстър, в който да се отразяват сделките.\nВМРО ще предложи следния механизъм: за база да се приеме тогавашната оценка на имотите в български левове, обърнати в долари, като се минава през паритета на златото, а тогавашният курс на долара да се обърне по сегашния на основата на покупателната способност. Друго предложение за промяна в закона "Лучников" е разширяването на покритието на компенсаторните записи. Хърсев и Александров предлагат тези записи да бъдат целево използвани за придобиване на акции от предприятия, които подлежат на приватизация, като Банка ДСК, и ДЗИ или да бъдат предложени за търгуване на борсата. /"Пари"/\nОчаква се на общото си събрание утре, 27 юни, Гражданското движение "Св. Георги Софийски" да се разцепи и да го последва и разцепление на ГОДО\nСкандал разцепва гражданското обединение "Св. Георги Софийски", каза вчера един от основателите проф. Хачо Бояджиев. По думите му хора около лидера на "Нов избор" Луджев готвят преврат в гражданското обединение. Целта на Луджев, който е от отцепниците, сред които не фигурирал нито един от учредителите, е да свикват общо събрание, на което да бъде избрано ново ръководство и да бъде приет устав на движението, а оттам той да изземе властта в ГОДО, да го превърне в партия и да стане неин лидер. Според информация на "Труд" на утрешното общо събрание на "Св. Георги Софийски" Бояджиев и още двама щели да бъдат изхвърлени от Съвета на учредителите\nСамо 5 от 12-те учредители са поканени на общото събрание, обявено за утре, 27 юни. Останалите - проф. Хачо Бояджиев, председателят проф. Пантев, Василка Николова, Вежди Рашидов, проф. Димитър Чавдаров, д-р Кръстьо Гергинов и Стоян Александров - разпространиха декларация, в която пишат, че има опасност "Св. Георги Софийски" да се превърне в партия, която да задоволява нечии партийни амбиции. За отцепник бе обявен Димитър Луджев, който е и лидер на "Нов избор", пише "Стандарт".\nНе можем да работим заедно с партийни членове, защото това партизира идеята ни, са заявили Хачо Бояджиев и Андрей Пантев вчера.\n"Луджев е един от нас, но се стреми към изземване на властта, иска да бъде партиен лидер и да окупира гражданското движение", заяви Бояджиев, цитиран в "24 часа".\nКомично е да бъдеш алтернатива и отрицание на самия себе си и да си едновременно лидер на партия и в ръководството на гражданско движение, е допълнил Пантев. Не ние напускаме, той ще напусне, е уточнил той по адрес на Луджев. Ние сме тези, които привлякоха гласове на изборите, а хората се отдръпват, като чуят неговото име, е заявил още Пантев.\nОбщото събрание на "Св. Георги Софийски", обявено за утре, е нелегитимно, обяви Хаячо Бояджиев. По думите му, членовете на движението били канени избирателно за участието им в срещата и така много от учредителите нямало да участват. Това според режисьора било манипулация.\nОт известно време насам двата лагера в движението си контактували с писма и телеграми. Луджев организира всичко от името на "Нов избор", твърди Бояджиев.\nСпоред наблюдатели разцеплението в "Св. Георги Софийски" ще доведе до разрив и в ГОДО.\nНа първи юли отцепилото се от Евролевицата движение "Социалдемократи" свиква първия си национален съвет, след който ще се регистрира по закона за партиите, без да е партия\nСоциалдемократите се обединявят през 2003 г., прогнозира в Добрич Николай Камов, един от отцепниците от Евролевицата, сформирали "Евролевица - соцалдемократи". През почивните дни Камов и останалите координати от "Социалдемократи" - Бойко Радоев, Ивайло Калчев и Андрей Бунджулов направиха десант в града.\nНа 1 юли се свиква за първи път национален съвет на движението, който ще приеме устройствен правилник. Това ще е новият организационен проект на социалдемократите, с който те щели да хвърлят ръкавица към всичките 238 партии в страната. След националния съвет ще се регистрираме по закона за партиите, но няма да сме партия, са уточнили от "Евролевцита - социалдемократи". /"Стандарт"/\nСпоред изследване на ББСС "Галъп интернешънъл" от юни 19,5 от избирателите ще гласуват за БСП, а 18% - за СДС; 45,9% от избирателите няма да гласуват\nБСП не обтелязва особен ръст в сравнение с 1998 г. и 1999 г., но печели от срива на СДС, коментира социологът от Галъп Кънчо Стойчев.\nПрез 1997 г. 53% от избирателите гласуваха с бюлетината на СДС, докато през юни 2000 г. СДС би събрал само 18%. От 4 години насам БСП за първи път поведе СДС.\n"Ако Костов изкара мандата си докрай, не е изключено да се задейства принципът на скачените съдове - от продължаващия срив на СДС БСП да натрупа още проценти", коментира социологът.\n45,9% от анкетираните твърдят, че няма да гласуват. Ако тенденцията към ниска избирателна активност се запази, от това печелят БСП, СДС и ДПС - само те ще минат 4-процентната бариера. Ако БСП мобилизира електората си по изборите, има шанс за самостоятелно паралментарно мнозинство, каза Стойчев. Твърдите червени привърженици надвишават с 3% тези на СДС. Т.нар. мек електорат на СДС надвишава все още с 2% колебаещите се за БСП, но тенденцията за СДС е отрицателна. Под 4-процентната бариера остават Евролевицата, "Гергьовден", БББ, ГОДО, ВМРО.\n"Лукойл Нефтохим" е пред криза, защото държавата прибира всички приходи на рафинерията\nНа 22 юни в Москва се е провела среща на Вагит Алексперов, президент на "Лукойл", Русия, с представители на 5 синдиката в рафинерията, е съобщил Дянко Димов - председател на КТ "Подкрепа" в предприятието. Вагит Алексперов е заявил, че 100% от приходите на "Лукойл Нефтохим" отиват в бюджета заради стари задължения от 282 млн. лв. и това блокира работата на рафинерията. На този етап за нас е по-изгодно да внасяме румънски горива, отколкото да ги произвеждаме в "Нефтохим", е казал Алексперов, като същевременно е отбелязал, че в скоро време тя може да се окаже без свежи пари и това да е причина да спрат изплащането на заплати на трудещите се в нея. Според договореностите в инвестиционната програма за 2000 г. трябва да бъдат инвестирани 50 млн. долара. Алексперов казал, че това може да стане, ако "Нефтохим" е с добра печалба. Заради тези проблеми Алекспров е поискал спешна среща с премиера Костов, който досега не е определил дата за нея. /"Пари"/


Старозагорските зонтианки - скъпоценни камъни на гърдите на Слънчева Тракия\nСтарозагорските зонтианки – скъпоценни камъни на гърдите на Слънчева Тракия\nИма само един начин да оцелее една нация. И това е да помага на децата да станат по-добри, по-знаещи, по-можещи, за да продължат делото на родителите си. И да предадат после щафетата на следващите, а те на следващите. Това гарантира, че тази нация няма да изчезне, погълната от вълните на безмилостното време, което няма сантименти.\nСнощи в “Мариан Палас” се проведе събитие, което за пореден път даде своята лепта в битката на забвението и пошлостта с отговорността пред бъдещето. 25 дами от Стара Загора организираха за пореден път благотворително събитие с една единствена цел – да бъдат полезни така, както винаги жените на Стара Загора са били полезни за своя град в продължение на повече от 8000 години.\nЕжегодният благотворителен бал на “ЗОНТА КЛУБ – Стара Загора” няма да се запомни с грандиозни тоалети, гурме кухня, маркови скъпи питиета и възторг на еснафщината, а с над 16 000 лева – средства от дарения, томбола, търг – събрани в името на една добра цел – осигуряване на стипендии за талантливи, можещи и постоянно развиващи се деца от Стара Загора и региона.\nИнж. Андон Андонов – изпълнителен директор на “Мини Марица-Изток” АД и Ареа директор Елект Яна Генчева участваха в благотворителния търг и дариха суми от по 1500 лева. Живко Танев дари 1000 лева. Рангел Танчев спечели изключително изящната пластика, предоставена в името на каузата от кмета на Стара Загора Живко Тодоров. Любомир Стоичков, семейство Ралчеви, депутатът Маноил Манев, бившият областен управител на Стара Загора Мария Нейкова, сем. Геневи, Олег Стоилов, Даниела Димова, вицепрездентът на “ЗОНТА КЛУБ – Стара Загора” Надежда Николова, Виктория Стоянова… Това са само малка част от хората, отворили сърца и ум, за да осигурят възможност на деца от Стара Загора да бъдат финансово подкрепени в битката им по трудния път нагоре.\nВсички те бяха там, за да подкрепят кауза, която “ЗОНТА КЛУБ – Стара Загора” смело и уверено защитава вече 2 години. И получиха благодарностите на Ваня Михайлова – “ЗОНТА КЛУБ – Стара Загора”. Благодарности, които един достоен Президент в края на своя изключително успешен мандат дължи на тези хора, които все още вярват в успеха, възможностите, силата на волята и духа. А заедно с нея в това вярват и останалите 24 зонтианки, които снощи вярваха и пръскаха увереност, сила, духовна красота и много твърдост в отстояване на своята кауза.\nЗащото всеки камък може да бъде обработен и да стане красив. Но само Диамантите имат непречупваща се твърдост. И това ги прави незаменими. Защото извън суетата диамантът е просто въглерод.\nКато зонтианките – скъпоценните камъни на гърдите на Слънчева Тракия… Подкрепи ЗАРАТА с поне 1 евро, отнема по-малко от 1 минута. Натисни ТУК\nЗащо милионер раздаде богатството си и заживя в каравана\nМинистър Красен Кралев ще дари спортни материали на децата от ДДЛРГ „Българка“ в Стара Загора\nВсички заедно за малката Мая! Не подминавайте дарителските кутии на мача в събота!\nШофьор блъсна полицай, спрял го за проверка\nПолицай от Враца е бил блъснат от шофьор на лек автомобил,…


Обща и клинична психопатология, Книгопоща Медбук\nАвтори: Георги Попов\nПсихопатологията основно се разделя на обща и клинична. Под специална психопатология се разбира клиничното описание на самите нозологични единици в психиатрията. Хронологически първо е възникнала общата психопатология, а впоследствие и клиничната.\nВ обичайното медицинско разбиране психопатологията се разглежда като част от психиатрията, но това е вярно преди всичко по отношение на клиничната психопатология. Общата психопатология има интердисциплинарен характер, защото нейното развитие е тясно свързано не само с психиатрията, но и с психологията, философията, културологията, социалните науки и др. Израз на това е делото на К. Ясперс, бащата на съвременната дескриптивна и феноменологична психопатология, който е едновременно психиатър и психолог, като дава и философска интерпретация на психопатологичните феномени.\nСпециално връзката между общата психопатология и психологията е непосредствена, защото без познание за психологичната норма ние не бихме могли да разберем абнормните и патологичните феномени, а от друга страна, познанието на психопатологичните феномени ни позволява да опознаем по-добре психичния живот в норма.\nПредлаганата психопатология се нарича „обща“, защото разглежда взаимоотношенията между психологичната норма и болестните феномени, и „клинична“, защото представя диагностичните акценти на описаните симптоми.\nВ последните 50 години особена популярност имаха психопатологиите под авторството на Н. Шипковенски, К. Заимов и В. Милев, като всички бяха публикувани в периода от 50-те до 80-те години на миналия век. Различното в настоящата книга е по-големият спектър от симптоми, някои от които се представят за първи път; неконвенционалната интерпретация на част от тях, особено по отношение на диагностичните им акценти; наблягане на връзката между органичното и функционалното (микронивото и макронивото) в психопатологията; и не на последно място опитът за интегриране на немскоезичната и англоезичната психопатология с българските традиции в тази област.\nПсихопатологията, и особено клиничната психопатология, е динамично развиваща се дисциплина, която към днешния ден отговаря на доста променените научни реалности в психиатрията, невронауките и други области на науката и практиката. Това беше основният мотив за създаването на тази книга, която включва основни теми по обща и клинична психопатология и е предназначена както за студенти и професионалисти по психиатрия и неврология, така и за психолози. Тя може да бъде и полезно четиво в областите на юридическите и социалните науки, както и всички други специалности, имащи отношение към психично-здравните проблеми.


март 2015 – The Story-telling Moment\nМаркиран #роклята, #TheDress, домашно насилие, кампания, реклама, социална реклама, социални медии, социални мрежи, real-time, Salvation Army, TwitterВашият коментар\nмарт 31, 2015 април 12, 2015 Violie\nКраят на една връзка рядко е безболезнен. Обикновено причинява трайни емоционални травми в поне един от двамата главни герои. Никога не можем да знаем със сигуност как точно би реагирал партньорът ни, ако/когато се стигне до този момент. Пф, дори не знаем как бихме го усетили и преживели и ние самите, докато не се случи.… Продължете да четете Късаме!\nМаркиран връзки, лични истории, любов, отмъщение, Instagram, Jac Vanek, хуморВашият коментар\nМаркиран #роклята, #TheDress, Dallas Cowboys, бяло, дебат, златно, имидж, маркетинг, медии, оптична илюзия, продажби, Facebook, Ford, Nylon Shop, реклама, синьо, социални медии, социални мрежи, спор, хаштаг, цветове, черно, Oreo, Papa John's Pizza, Penguin Books, Pooping Dinosaur, RamTrucks, real-time, SuperBowl, Tom Fletcher, Tumblr, Twitter, viral, Yuenglingима 1 коментар\nмарт 23, 2015 октомври 28, 2015 Violie\nАко имате профил в Goodreads (и ако наблюдавате моя такъв) този тип постове ще ви идват малко като déjà vu, тъй като и там се случва да пиша ревюта на книгите, които чета. В такъв случай, спокойно ги прескачайте, тъй като се припокриват доста. В следващите редове ще ви разкажа за книгата „24 момичета за 7 дни” от Алекс Брадли.\nМаркиран 24 момичета за 7 дни, 24/7, chick lit, Алекс Брадли, бал, книга, литература, ревю, романтика, чиклит, YA, young adultВашият коментар\nмарт 10, 2015 октомври 28, 2015 Violie\nЩе ви разкажа за книгата „След 22” на Радостина Савова a.k.a. Radostna. Преди около месец-два попаднах на 100% положителна статия за нея в GoGuide. Та в статията се лееха едни положителни слова за тази нова българска chick lit книжка, която на всичкото отгоре можеше да се свали напълно безплатно от сайта на авторката. Всъщност, все още може – ето тук.\nМаркиран chick lit, България, Радостина Савова, След 22, книга, литература, ревю, стереотипи, чиклит, Radostna3 коментара


Президентът Обама разкри тайната на бирата на Белия дом | Travel & Hospitality Experts\nПрезидентът Обама разкри тайната на бирата на Белия дом\nНяколко вида малц и местен мед са в основата на бирата, която се произвежда в Белия дом. Американският президент Барак Обама удържа на обещанието си и разкри рецептата на бирата, произвеждана във Вашингтон. Днес тя е качена на сайта на Белия дом заедно с видеоклипче, илюстриращо целия процес на производство на бира.\nПо рано тази седмица по време на интернет сеанс отговори-въпроси с почитателите си Обама беше обещал да го направи. В САЩ над 12 000 души се бяха подписали под петиция за разкриването на рецептата на президентската бира.\nНа сайта се посочва, че впечатлен от варенето на домашна бира, президентът Обама си купил комплект с необходимото оборудване за това. След няколко опита изборът паднал върху няколко старинни местни рецепти от местни малки пивоварни. Инициативата получила и професионална подкрепа от пивовари, които подпомогнали Белия дом в новата му инициатива. Ако съм честен, бях изненадан, че успяхме да сварим толкова добра бира, въпреки че никога досега не бяхме се занимавали с тази дейност, споделя топ-шефът Сам Кас.\nДомашният меден кафяв ейл е първият алкохол, който е произведен в Белия дом, но съвсем не е първи опит на американски президент в пивоварното изкуство. Джордж Вашингтон варял бира и дистилирал уиски в Маун Върнън, а Томас Джеферсън произвеждал собствено вино...\nСлед успеха на медения ейл последвал и втори опит, по време на който бил произведен и меден портър и дори светло медено пиво – най-новата напитка, появила се това лято. Медът придава на бирата богат аромат и приятен финал, но не я прави сладка, пояснява кулинарът.


Първоначално признаване на инвестиционен имот; Елементи, които се капитализират; Модел на цена на придобиване; Модел на справедлива стойност; Избягване на двойно отчитане; Освобождаване от инвестиционен имот; Оповестявания; Данъчно третиране.\nОпределяне на лизинга като финансов или оперативен; Завеждане на актив; Отчитане на лизинг при лизингодателя; Обратен лизинг; Особени случаи при лизинг.\nВидове данъци; Данъчно задължени лица; Определяне на данъчна основа и данъчни ставки; Срок, начин на деклариране и плащане на данъци; Авансови вноски; Данъчно признаване на приходи и разходи; Корекция на счетоводна грешка.\nМСС 38 - Нематериални активи - Критерии за признаване; Начини за придобиване; Отчитане в зависимост от начина на придобиване; Отчитане на последващи разходи; Отчитане след първоначално признаване; Амортизация; Оповестявания


Климатът на юг е тропичен, а на север – субтропичен. През лятото температурата на въздуха е около 28 °C, а през зимата от 14 – 15° С на север (понякога пада до 0 °C) до 21 – 23 °C. Изпарението (1000 – 1750 mm) превишава валежите (1000 – 1200 mm). Често явление през лятото и есента са ураганите. Топлата вода на залива може да задвижва мощни атлантически урагани, причиняващи много човешки жертви и други разрушения (виж ураган Катрина, 2005 г.). Когато премине ураган, температурата на водата спада, но след това се покачва отново и така може да заражда още тропически бури.\nВзето от „https://bg.wikipedia.org/w/index.php?title=Мексикански_залив&oldid=11412982“.\nПоследна промяна: в 13:47, на 4 юни 2022


Хороскоп: 2017 носи големи дръзки промени и сигурен успех - Градски дами\n17/12/2016 16/12/2016 marielasv89\t0 коментара\tзодии, хороскоп\nПромяната невинаги е забавно, но може да бъде фантастична. Може да отвори място за истински успех във всяка сфера. Може да обърне живота ви неподозирана, нова посока. Това всъщност ще ни донесе 2017 според хороскопа за повечето зодии.\nПрез 2017 е нужно да бъдете горди и да се справите с промени и предизвикателства, използвайки всичкия кураж и позитивно отношение, на което сте способни. Нямайте илюзии – 2017 няма да е лесна година, но ще си струва всичко, което ще направите, за да постигнете желаното.\n2017 започва с гръм и трясък, тъй като това е годишната среща между Слънцето и Плутон. Това е и моментът, в който небесата ни казват, че трябва да се пречистим. Ако не сте склонни да предприемете промени съвсем скоро, те и без това ще ви сполетят.\nОсвен това, разделянето на връзката между Марс и Нептун (1-ви януари) ни дава всичката магия, от която се нуждаем – безкрайна вяра в себе си. Това не е момент да се колебаете или да се срамувате. Бъдете отворени и горди, доверете се на качествата си.\nСъщо така, доверете се и на връзките си с хората: семейство, колеги, съседи и приятели. Тази година, която очакваме, е насочена към локалното мислене. Действайте локално, което от друга страна значи да мислим и действаме глобално. Защото двете неща са свързани.\nКакво е успехът за вас? Да спечелите лотарията? Да си намерите доходоносна работа, в която ще имате възможност за растеж? Да откриете духовната си половинка?\nПонякога успехът е неуловим, но нараства ден след ден, противно на нашите очаквания, че ще се случи изведнъж. Друг път пък е очевиден и очакван.\nПрез 2017 не търсете успеха в очевидните му форми. Радвайте се на всичко, което дойде към вас.\n← За (без)граничността на човешката омраза\nЗодия Овен – какво да очакват през 2017 година? →\nСедмичен хороскоп 7-13 ноември, 2016 – част 2\n16/10/2017 16/10/2017 marielasv89\t0\nСухо пране на дивани втора употреба


» 2015 » юни\nArchive for юни, 2015\nДокато у наше село се чудят, аджеба, да има ли прайд или да няма, американците узакониха гей-браковете във всичките си щати. Мисля си, че по-точен, по-звънък и по на място шамар от този нямаше как да получи българското, така загрижено, видиш ли, за морала общество. И този факт, колкото и да избягвах и аз да се вливам в темата, ме възпламени. И ей ме на – пиша. Защото точно за ТАЗИ огромна бездна в манталитета и разбирането ни за свобода става дума. И точно ТОВА е, за което трябва да се говори и да се обяснява.\nСемейството ми имаше много приятели – всякакви хора, с артистични или пък не чак дотам професии и интереси, смешни хора, сериозни хора, хора с титли, партийци, комунисти, монархисти, с деца или без, с бастуни, очила, на инвалидни колички, хора, които се пенсионираха и още живееха при родителите си, хора от село, хора от града… Един от тези много приятели беше известен български композитор. Някои от песните му днес се пеят като национални химни, а сред емигрантските общества са задължителна част от разреваващия носталгичен репертоар, нещо като „Хубава си, моя горо“ или „Облаче, ле, бяло“. Той имаше изключителна ерудиция и можеше да прави интелектуални шпагати между ипресионистите, Велимир Хлебников и американската балетна школа примерно, при това с лекотата на дългогодишен радиоводещ. Умееше да готви превъзходно, а чувството му за хумор и самоирония работеха на такава фина честота, че като тийнеджър ми се е искало да си записвам какво казва и да го уча наизуст. Този забележителен мъж беше изключителен приятел. Когато мама остана вдовица, постепенно десетките колеги и приятели на баща ми се оттеглиха с все семействата си и вечните купони у дома затихнаха. Той обаче продължаваше да идва. Ненадейно се обаждаше в ранния следобяд, за да попита как сме и имаме ли планове за вечерта и ако нямахме, идваше вкъщи. Носеше каквото имаше в хладилника си, за да го хапнем заедно. Винаги пристигаше и с някакъв малък подарък, забърсан от колекцията стари домашни сувенири или пък закупен на добра цена някъде по пътя. Веднъж се появи на вратата с голяма, колкото тиган, пластмасова плоска риба с въртящи се очи. Когато мама го погледна в тотална почуда какво е това нещо, той извинително обясни: „Ми виж го, ма, Сето, толкова много пластмаса, двуцветно и само 90 стотинки! А очите му – ей така правят!“ И задвижи ръцете си като колела на парен локомотив покрай тялото си, за да демонстрира движението на въпросните рибешки очи…\nКогато и той почина неочаквано в съня си, майка ми много плака. Казваше, че си е отишъл най-добрият й приятел, човекът, с когото е можела да говори с дни и да открива светове.\nАз нямам специален критерий, по който подбирам приятелите си. Тези неща стават от само себе си и можеш само да благодариш на съдбата и шестото си чувство, ако са те дарили с правилнте хора наоколо. Сред моите приятели имам двама особено специални. Появиха се в живота ми в една от онези работни срещи, които от разговор на разговор стават приятелства и след това вече не можеш точно да кажеш откога сте толкова близки. Благодарение на тези двама души излязох от особено тежка житейска криза. Когато ме виждаха да свивам платната, ме отвяваха нанякъде, за да ме надуха отново вятърът. Пеехме с цяло гърло песни на ABBA и Boney M, танцувахме в унес, говорехме си глупости на някакъв наш, измислен език, пътувахме, купувахме си храна и си я приготвяхме. Бяха до мен, когато се наложи отново да срещна смъртта лице в лице и докато гаджето ми – един истински мъжкар според всички познати критерии – стоеше настрана, ужасен от гледката и бледнееше, те извършиха всички онези толкова трудни за правене подробности около регистрирането на края на един човешки живот. Железни бяха, не пилони, на които да се облегна, а цели метални скелета, на които да построя живота си наново! При това без никаква плачливост и истерия – твърди като скала, с най-меката любов и грижа, която да ми подарят. Тези мои приятели донесоха и продължават да носят в живота ми толкова радост и жизненост, че понякога направо се чудя що за мрачно същество трябва да съм била преди пътищата ни да се засекат. И единственото, което си мечтая за тях е, да мога и аз да им давам толкова много приятелство, подкрепа и човещина, колкото те на мен са ми дали.\nПокрай прайда исках да разкажа за точно тези хора, станали част от моя земен път. Разказвала съм и ще разказвам за тях във всякакъв друг контекст – за приятелство, за интелигентност, за смелост, да доброта, за самоотверженост, за грижа. Сега, само сега, ще спомена малката и възможно най-несъществена подробност около тях – че са с различна от моята сексуалност. Защото това няма абсолютно никакво значение нито за мен, нито за тях. И защото това с кого предпочитат да споделят леглата си първо не е моя работа и второ, не променя никаква, ама никаква част от тяхната човешка същност. Дори напротив – необходимостта да оцеляват в това така нетолерантно общество, въпреки неговите нагласи, ги е направило още по-свободомислещи, още по-борбени, още по-справедливи. Изградили са си свят, в който, за огромна моя чест и радост, присъствам, и който ми харесва точно, защото е безграничен и с въображение, весел, позитивен и смислен. И аз ще ги обичам винаги – така, както обичам всичките си добри, умни, всеотдайни приятели, които просто са добри хора. И въобще не ми пука гейове ли са, лесбийки ли, асексуални или хетеросексуални.\nЗнам, че сигурно звуча патетично. Ми нека! Вероятно само патетиката може да отговори на тоталното мракобесие, което цари в обществото ни по темата с прайда. Така или иначе никой не си дава сметка, че този прайд не е циркаджийски парад, а има конкретна история и значимост, която изобщо не касае само хората с различна сексуалност. Това е шествие на свободното себеизразяване, празник на цветността на живота и неговото многообразие. И ако черната, попска, извратена в изповядването си българска църква ще го сочи с пръст, аз й обръщам гръб. Точно както го правя, когато анатемосва секса преди брака, метода ин витро, дори йогата. И когато вместо да се грижи за най-важното нещо, което й е конкретна мисия – бедността, тя ръси със светена вода от прозореците на скъпи лимузини и се кръсти с ръце с ролекси по китките. Благодаря аз за такава църковна утеха! Благодаря и за общинската такава, ако ще ми произвежда глупави плакати, на които семейства с вид на колхозници от 50-те навъсено обръщат гръб на целуващи се момчета! И на „интелектуалците“ благодаря! За това, че спретнаха петиция, в която разбрахме, че съществуват вестници като „Лакомник“ , агенции, наричащи себе си информационни като ПИК и издатели, определящи се като журналисти, които цялостно приемат себе си за интелигенция. При това наранена морално, интелектуално и де юре интелигенция, защото прайдът й нарушавал хоризонтите. Аз пък ще им отговоря, че на мен хоризонта редовно ми го нарушава партия „Атака“. Нарушава ми го чалгата. Нарушават ми го жълтите вестници. И те, с тяхната петиция, ми го нарушават, ама няма да организирам контрапетиция, защото знам, че всички имаме право на свободен изказ. Оттам нататък кой е прав и кой е крив, е въпрос на разговор. А той може да се състои само от свободни умове, не от мрасобесници.\nЕдинственото, за което съжалявам в този текст е, че не мога да назова хората, за които разказах, с имената им. Няма как да го направя, защото знам, че сега, тук, в България, с това мога да им навредя. На тях и без това им се налага да не споделят тази част от биографията си дори със собствените си семейства, пак поради желязното тесногръдие на обществото, от което и близките им са част. И докато това е така, за никаква свобода не можем да си говорим.\nИ, да, пак няма да ги стигнем американците. Днес просто аз съм PRIDE, че ви имам в живота си!


Царица Роза 2016 Йоанна Шишкова обеща да обича Казанлък и неговите хора – kz7.bg Казанлък новини\nЦарица Роза 2016 Йоанна Шишкова обеща да обича Казанлък и неговите хора\nЦарица Роза 2016 Йоанна Шишкова е възпитаничка на НГПИД“Академик Дечко Узунов“. Първата подгласничка – Таня Стефанова – на ПМГ „Никола Обрешков“, а втората – Симона Янева е от СОУ „Екзарх Антим I“.\nЛентата и короната на най-красивата казанлъчанка постави лично кметът на общината Галина Стоянова. Галаспектакълът на конкурса „Царица Роза 2016“, организиран от община Казанлък, превърна Дома на културата „Арсенал“ в гр. Казанлък в незабравимо преживяване на красотата, младостта, мечтите и силните емоции и официално откри 113-тите Празници в Долината на розите. „Мотото им тази година ще бъдат сбъднатите мечти на гр. Казанлък и мечтите, които нямат край за гр. Казанлък.“, обяви Галина Стоянова в приветствието си към препълнената зала. Пред посланика на Япония в България Н.Пр. Такаши Коидзуми – Председател на съвършено недопкупното жури, специалните гости, сред които народния представител Нено Влайков, Областния управител на Стара Загора инж.Георги Ранов, председателя на Общинския съвет – Казанлък Николай Златанов, много представители на бизнеса в града и приятели на празника, Кметът сравни със сбъдната мечта завършека на дългоочаквания нов Музей на розата и продължи с предстоящи цели като работата по проекта за Бузлуджа и възстановяването на древния тракийски град Севтополис. Кметът благодари на бизнеса, с който се работи леко и успешно и на всички хора, които сбъдват мечтите на гр. Казанлък.\nС много грация и очарование младите момичета преминаха през три кръга в представяне на своята индивидуалност: в спортно-елегантен стил, в народни носии и нежен фолклорен танц на фона на народната песен „Мари Марийко“. Последва дефиле в официални рокли. Финалното предизвикателство бяха отговорите на красавиците за бъдещето на родния град след десет години. Прозвучаха много и красиви мечти на момичетата за още по-зелен и още по-успешен Казанлък, все по-модерен и развит, но запазил древната си история.\nУдивен от хубостта около себе си бе и водещият на конкурса – спектакъл – актьорът и продуцент Стефан А. Щерев, добър приятел на гр.Казанлък. Празничната програма изпълваше залата с музика и танци. Публиката аплодира изпълненията на Клуб по спортни танци „Киара – Н“, с ръководители Антония Каярова и Николай Тенев, фолклорния танцов ансамбъл „Арсенал“, с ръководител Христо Стоянов. Докато журито провеждаше своето закрито заседания за избора на новата Царица Роза градусите в залата повишиха Дийп Зоун Проджект (Deep Zone Project) .\nЧленове на неподкупното журито бяха изявени личности с отношение към красотата, приятели на гр.Казанлък, дали своя принос за построяването на новия Музей на розата, който ще отвори врати по време на фестивалните дни на славното цвете т.г. Високите критерии определяше не само физическата красота, но и сценичното присъствие, чар, елегантност, интелект.\nЕдна от най-големите отговорности на новата носителка на Короната на Долината на розите е към приятелския народ от Страната на изгряващото слънце. Посланикът на Япония у нас Н.Пр. Такаши Коидзуми се обърна към публиката на български език и определи розата като символ на любовта и красотата и обяви като награда програма за гостуване на Царица Роза 2016 Йоанна Шишкова в Япония.\n15-те красиви момичета изминаха интересен и вълнуващ път до финала на конкурса: номинирани от своите училища, след изминатите разнообразни уроци по култура и туризъм, естетика, грация и протокол по програмата „Стъпка по стъпка към Короната“ те заблестяха на сцената на спектакъла тази вечер. Съвсем заслужено получиха много цветя и подаръци, сред които и уникалните за региона козметични продукти със съставки от маслодайната роза.\nТържественият завършек на спектакъла бе ритуалът по полагане на клетва на новата Царица Роза пред Кмета на община Казанлък и многобройните аплодисменти. В клетвата си пред казанлъчани Царица Роза 2016 Йоанна Шишкова обеща да обича града си и неговите хора, да носи короната с чест и отговорност и да работи за по-красивото бъдеще на казанлъчани.\nТози петък, 13-ти май, 2016 г. ще бъде запомнен с избора на 48-та по ред Царица Роза на Казанлък.\nВидео от коронацията на 48-мата Царица роза Йоанна Шишкова


Семеен хотел Лагуна в Лозенец на цени от 25 лв, отзиви, снимки, информация - Почивка.бг\nХотелски комплекс Лагуна представлява ресторант и семеен хотел. Хотелът е с категория две звезди и е панорамно разположен на брега на Черно море. Хотелската част на комплекса е открита в началото на лято 2007. Разполага с 15 стаи и 3 луксозно обзаведени апартамента. Всички стаи са със самостоятелен санитарен възел, климатик, кабелна телевизия, хладилник, интернет, панорамна тераса към морето. За семейства с малки деца предлагаме безплато кошари. Стаите са стилно и модерно обзаведени. Ресторантската част на комплекса работи от 1996 година и предлага разнообразно меню от българската национална кухня, морски специалитети, барбекю, и богато зареден с напитки бар. Ресторант Лагуна разполага със 150 места. Ваканционно селище Лозенец се намира на 60 км южно от Бургас и е част от уникалния и единствен по рода си екопарк Странджата в подножието на Странджа Планина. В съседство се намира природен резерват Перлата. Селището разполага с 9 плажни ивици, чиято вода според екологичните измервания, е най-чистата по българското Черноморие. В красивия Лозенец ще намерите всичко, което прави една почивка пълноценна и незабравима - красива природа, невероятни плажове, възможности за спорт и туризъм. Откъснете се от шумния градски живот и си подарете една незабравима почивка на море в комплекс Лагуна. Очакваме Ви!


TURK NEWS,BG: Жертвите на очакваното мощно земетресение в Истанбул може да достигнат 90 хиляди\nЖертвите на очакваното мощно земетресение в Истанбул може да достигнат 90 хиляди\nТова показва изследване проведено от международен екип от специалисти\nЗеметресение с магнитуд между 7.5 и 7.7 по скалата на Рихтер, което се очаква до 2030 година в Инстанбул, може да отнеме живота на от 70 до 90 хиляди души, показва изследване проведено от кметството на 12-милионния мегаполис и Японската агенция за международно сътрудничество (Japanese Agency for International Cooperation).\nАнализът, който бе публикуван в четвъртък, показва още, че в резултат на стихийното бедствие около 135 хиляди жители на Истанбул ще пострадат тежко, а повече от един милион ще останат без покрив. Очаква се щетите от земетресението да са около 40 милиарда долара.\nИзследването е проведено от четирима японски и десет турски учени на основата на сценарии за четири възможни земетресения с магнитуд 6.9, 7.4, 7.5 и 7.7 по Рихтер.\nТурските сеизмолози многократно предупреждават за силно земетресение през следващите 30 години в района на Мраморно море, където е разположен Истанбул. Те смятат, че вероятността за възникване на земетресение с магнитуд над 7 по Рихтер е повече от 65 процента.\nНа 17 август 1999 г. в района на Мраморно море стана едно от най-разрушителните земетресения в Турция, което по официални данни отне живота на 18 хиляди човека. Трусът бе с магнитуд 7.4 по Рихтер и практически разруши до основи индустриалния център на страната. Щетите от земетресението бяха оценени на 8,5 милиарда долара.\nПубликувано от turkofil в събота, август 16, 2008\nЕтикети: земетресение, истанбул, turk news bg


Реален разход на гориво на Hover H5 (газ, бензин) - Page 4 - Hover CUV / H3 / H5 - Great Wall Motors Фен Форум\nАбе, в тоя сезон най-добре си е с изцяло зимни гуми.\nКакто бях писал малко по-напред, зареждам на Лукойл просто защото ми е удобно. Добре, ама съвсем целенасочено започнах да зареждам на Петрол и още една квартална бензиностанция. И разхода ми при 40/60 градско/извънградско падна на 10 -11. Направо се чудя дали е възможна такава разлика в газта. Верно,че не е толкова студено и карам с не повече от 90км/час.....ама с Лукойлската газ под 13 рядко падам. Имате ли наблюдения ?\nEdited February 2, 2013 by radioworld\nКакто бях писал малко по напред, зареждам на Лукойл просто защото ми е удобно. Добре, ама съвсем целенасочено започнах да зареждам на Петрол и още една квартална бензиностанция. И разхода ми при 40/60 градско/извънградско падна на 10 -11. Направо се чудя дали е възможна такава разлика в газта. Верно,че не е толкова студено и карам с не повече от 90км/час.....ама с Лукойлската газ под 13 рядко падам. Имате ли наблюдения ?\nАз също 25000 км. зареждах само на Лукойл, но вече от 1000 км. зареждам на Петрол и разхода падна на градско около 12\nА преди около 13 се движеше.\nУмишлено правя пето зареждане различно от Лукойл. Смесеният ми разход падна на 11-12. На извънградско с умерено каране до 90-92км/час - под 10/100.\nХм, Лукойл ти роден наш.....\nДнес - 387 км смесено каране - 41 литра газ. Предното зареждане беше с Блуфорс на Петрол. Сега заредих на една бензиностанция в Бургас която от скоро има колонка за газ и се опитва да привлече клиенти с цена от 1.30 на литър в началото. Не можаха да ми кажат от къде е газта,но твърдяха, че е добра. Да видя какъв разход ще ми даде там.\nКолеги, с риск да досаждам /има такива мнения/, ще кажа само едно: Не зареждайте никога повече\n1) Сместа и над 80% си остава същата. Може би искаш да кажеш, че става рисковано, че ако е пълна над 80%, заради налягането може нещо да се спука\n2) Това, че са ти сипали 31 литра по колонка, не значи, че са ти сипали толкова газ в бутилката - мен на 30 литрова бутилка (в която не мога да вкарам повече от 27-28 при изгаснала на газ кола) са ми сипвали 36 литра газ, а газта свърши за същото разстояние, за което и 27-28. Бил съм излъган, вероятно и ти Принципно (и по закон) всички колонки за газ изключват при определено налягане, което по стандарт се вдига при 80% запълване на бутилката. А бутилката ти е предвидена и много по-голямо налягане да издържи.\n3) Ако пропан-бутана "остане запълнен в цялото затворено пространство" няма да се разшири безконтролно, ако няма външни фактори - ще си стои целия под формата на течност, в съд с огромно налягане. Ще се разшири от топлина, например, не от незнайни физически закони. Проблем е, ако налягането в съда е по-голямо от колкото е предвиден да понесе в комбинация с удар, пряка слънчева светлина и тн.\n4) Това, че на сина му е избил предпазния клапан по-скоро говори за некачествен/дефектен клапан.\nКолега, аз споделям, каквото съм чел и знам за тези години 30 години "газаджия"...никого не ангажирам.\nЕЕЕ един да ме хареса.\nЕто мнение от днес- 365 км с 24 л газ\nХванал ме е спокоен период на каране(може и да е от пролетта) в който карам с 80-90 максимум извън града. И много се кефя, защото разхода се върти около 9-10/100. В града си е нормално 13 до 14/100. В Бургас има една бензиностанция която от скоро пусна газ (румънска), и цената и е с 5 ст. под тази на Лукойл (днес е 1,12) Допълнително ползвам отстъпка от 5 ст. на литър и цената на която карам е най-ниска от 1 година насам - 1,07 ! Принципно винаги пълня до горе, и като погледнеш спадането на цената с 30 ст. става осезаема. На пълна бутилка е 12-13 лв.Който кара много го усеща.Както много пъти съм писал,производствената цена на газта е 1/3 от тази на дизела. Ама хайде да не съм максималист, и тази цена ме устройва. Дано се задържи за лятото, което малко ме съмнява....\nКолега мисля,че това си е напълно реален разход на гориво за цената на газта си прав,но сега като настъпи летния сезон и пак ще я вдигнат защото ще има по-голяма консумация.\nЕто пак ще зачекна една тема, дето след малко може да е изтъркана.\nАми заслужава си да поговорим на тази тема ....има варианти,ако тези от Литекс искат да вземат страна !!\nТук страната на Литекс е изключена. виж темата на Ванката за Клуб на Гу...Т\nАко някой е запознат може ли да стане, от къде да се започне и кой да застане зад гърба - да пише. Ама е малко вероятно. Защо да правят такива карти за отстъпка ? Тези за които говориш са предполагам на Лукойл ? Но съюза на превозвачите са голямо обединение с много членска маса и превозни средства. По този начин веригата си осигурява сигурни поне 50% клиенти в цялата страна. А на нас за какво да ни направят......ние сме 2 шепи хора. Да не прозвучи като песимизъм, не съм запознат и просто разсъждавам като лаик. Ако може да стане - с две ръце съм !\nможе да се извади и ,като отделна тема./\nСега и аз да се впиша в тази тема,както писах в другата тема тръгнах от гр.София за Клисурския манастир през прохода Петрохан,на другия ден пак до гр.София да оставя част от пасажерите и тръгнах за гр.Кюстендил и там се помотахме малко.Бутилката ми събира 43л газ и минах 325км= 13/100км но мисля че ще падне още малко ако го нямаше проблема с адно ляво колело,като това е без пуснат климатик,защото нямаше нужда.\nКакво е било на колелото, пиши и за загряването и резистора...\nEdited May 7, 2013 by st.videv\nРазхода е нормален - все пак минаваш Петрохан, натоварен с хора.....на горе сменяш по-често предавки, а имаш и градско в София - тръгни,спри.......Разход 9-10 дава когато караш на 5-та равномерно без особена динамика, и със скорост до 100 км/час. От там нататък разхода се увеличава пропорционално със скоростта. Бях писал - на магистрала със средна скорост 130, непрекъснато пуснат климатик, 4-ма човека и багаж разхода беше 14/100. А както мноооооого пъти сме писали - зависи и каква газ си заредил. Никой не знае какво сипва в резервоара, просто после се чудим защо гори много или малко автомобила....\nГ-н Видев това със загряването на колелото е,че ми затягаше и ме спираше,затягаше спирачката.\nКолега radioworld аз от разхода съм доволен,все пак бяхме и 5 човека и въобще не се оплаквам,но не знам дали ще ми даде чак 10/100км.,но следващия път ще го пробвам и ако падне до 11 ще съм прекалено доволен\nЗравейте! Имам Hover 5 от средата на август миналата година. Навъртях досега повече от 26 000 километра. Разхода ( смесено, градско, магистрала, извънградско) е 13- 13,5 /100км (газ), но наистина зависи колко настъпваш...реално, на магистрала със скорост 130-140 км/ч гори колкото и повече от градското. Пролетта бяхме за 3 дена в ловешкият балкан и навъртяхме 680 км, но карахме бавно (80- 100 км/ч), защото бяхме няколко коли, и средният разход за тия километри беше 11л /100км !!! Забележките към колата са малко....скрибуца някакъв тампон отзад ( като каруца е в аудио отношение), и малко слабичък идва двигателя за тоя тонаж, всичко останало си е суперско!!! НО НАЙ ЛОШОТО......Зимата ме удари автобус отзад , през декември. Карах със стреч фолио вместо стъкло до края на ФЕВРУАРИ, докато пристигне врата, стъкло, броня и фарове за мъгла. Чистачката пристигна през месец МАЙ!!!!! В багажника има три счупени кори....ОЩЕ ГИ НЯМА!!!\nРазход на газ от последното зареждане - 11,42 лв/100км /смесен/ Замервам пълна - пълна, като зареждам от една и съща газоколонка. Цена за днес - 1,24 лв/л.\nEdited August 26, 2013 by JI_GIT\nНова засичане. Само градско /100%/ на отсечки по около 1-2 км. Двигателя почти през цялото време е студен. Маршрута е с 1 светофар. Разход 22.24 лв/100км. при цена 1.30 лв/лт. / Който е от Бс. - маршрута е Калоян 122 - паркинга зад БСУ. Светофара е на билковата аптека. Мисля, че е отлично за толкова накъсано каране.\nКолега, това мисля, че е страхотен разход, тъй като го караш само студен.\nEdited September 28, 2013 by Говедо


Община Шумен продава на търг 400 декара земеделски земи | Agri.BG\nОбщина Шумен продава на търг 400 декара земеделски земи\nОбщина Шумен ще продаде чрез търг близо 400 декара земеделски земи от общинския поземлен фонд в малките населени места.\nОбщина Шумен ще продаде чрез търг близо 400 декара земеделски земи от общинския поземлен фонд в малките населени места. Най-много са площите в землището на Градище, като предложението за продажба на кмета Красимир Костов беше одобрено от правната комисия, информират от Община Шумен, цитирани от БНР.\nОбщински съветници са поискали данни от администрацията как са изразходвани и в какво са вложени средствата от досегашните продажби, тъй като според разпоредбите 20% от приходите трябва да се инвестират в самите села. Заместник-кметът Митко Киров отговори, че ще бъде предоставен договор с фирмата, която ремонтира селските улици.\nТой уточни, че общината разполага с още 60 000 декара земя, а от началото на годината кметството е продало други 300 декара.\nземеделие продажба земеделска земя общински поземлен фонд продажба земя\nв общ.Пазарджик общинските земи се продават на общинските съветници няма прозрачност при провеждането на търговете това става в европейска държава през 21 век <img src="/emoticons/1229875650605.gif">


Carbonite придобива Webroot - IT-BG.org\nCarbonite придобива Webroot\nCarbonite, доставчикът на облачни решения и услуги за бекъп, възстановяване от загуба на данни и реакция при инциденти, свързани със сигурността, обяви, че ще придобие Webroot. Компанията осигурява ендпойнт решения за антивирусна защита и мрежова сигурност. Основният продукт на компанията Webroot Secure Anywhere е един от първите изцяло облачни пакети за сигурност от ново поколение. Сумата, която ще заплати Carbonite е $618 000 000, съобщават от Webroot.\n„Обединеният бизнес на двете компании ще адресира първостепенна уязвимост на бизнесите – крайната точка – посредством задълбочен подход към защитата чрез облачно базирана киберсигурност, съчетана с облачно базиран бекъп и сценарии за възстановяване. Комбинацията се очаква да създаде бизнес платформа от следващо поколение, задвижвана от машинно обучение, за да обслужва нарастващите бизнес нужди“, гласи анонса на сделката от страна на Webroot. „Carbonite ще финансира транзакцията с налични пари в брой, както и чрез фонд, обезпечен от нова кредитна институция“.\n„Ние виждаме страхотни възможности в бъдеще, благодарение на изграждането на решения, на които вярвате – решения за ендпойнт и мрежова защита, обучение в областта на сигурността и услуги, свързани с анализа на заплахите – разширявайки ги до бекъп задачите, възстановяването на информационни масиви и отвъд тях“, споделя на свой ред Майк Потс, изпълнителен директор на Webroot.\n„За нашите служители, ние виждаме едно велико бъдеще на растеж в един екип със споделена култура. Както Webroot, така и Carbonite, разполагат с много талантливи екипи, които заедно ще поднесат още по-иновативни продукти на пазара. Но не на последно място, и двете компании изповядват култура, която е насочена към клиента, при която успехът на клиента е доказателство за успеха на компанията“, завършва Потс.\nДобавена на 10 Фев 2019


Времето днес - 31 август 2019 г. - Nbox\nСлед обяд, главно над планинските райони, ще има временни увеличения на облачността, но без валежи. Ще духа слаб до умерен вятър от изток-североизток. Максималните температури ще се задържат между 30° и 35°.\nНад планините ще бъде предимно слънчево, след обяд с временни увеличения на облачността, но без валежи. Ще духа умерен до силен вятър от изток-североизток. Максимална температура на височина 1200 метра около 21°, на 2000 метра – около 14°.\nНад Черноморието ще бъде предимно слънчево и топло. Ще духа умерен вятър от изток-североизток. Максимални температури на въздуха и на морската вода: 26-27°. Вълнението на морето ще е 1-2 бала.


Животът ми стана предвидим и това ми харесва - Kapkite.com\nHome Животът ми стана предвидим и това ми харесва\nПубликувано на 12.03.2013 от Mari | 0 коментара\nУспях да се измъкна от алкохолната зависимост благодарение на капките „Алковитал“\nПроблемите ми с алкохола са от време на време. Обаче идва един момент, в който дори и това от време на време ми омръзва, идва ми в повече. Знам, че пияна жена не е хубаво, знам че и аз съм грозна картинка като се напия, но ми идва в повече понякога всичката тази помия около мен. Не можех да се отпусна, ако не съм пила поне малко. Много чоглаво ми беше.\nБлизките ми знаят за този проблем. Опитвам се да го реша сега с капките „Алковитал“. И май успявам, защото никога нямаше да го напиша това, ако не бях поне малко сигурна в себе си и в онова, което ми се случва. Сега знам какво след какво следва, не мога да си позволя дори да се събудя с тежка глава или да се отпусна. Съобразявам деня си с работата си, защото тя ми е важна и гледам да не излизам много-много. С капките дори и да излизам някъде, знам че няма да прекаля с пиенето, защото вече свикнах да ми е чиста главата. Хубаво ми е да съм спокойна и концентрирана. А това със спокойствието е направо огромен плюс за капките „Алковитал“.\nВярвам, че подобрението ми ще продължи!\nПубликувано в: Отзиви Етикети: лечение на алкохолизъм, нов живот\nБрат ми вече пие чаша вино на седмица


В Русия възстановяват храма на св. Йоан Кронщадски - Следвай ме В Русия възстановяват храма на св. Йоан Кронщадски - Следвай ме\nВ Русия започва възстановяването на Андреевския храм („Св. ап. Андрей”), в който е служил свети Йоан Кронщадски. Той е бил в град Кронщадт, от където идва и името на популярния и почитан в миналото, а и до днес проповедник и мисионер. Наскоро работници са попаднали на части от основите на черквата.\nТя е била заличена от болшевиките през 1932 година, уточнява ИТАР-ТАСС.\nНа първо време откритите основи ще бъдат заснени и проучени, а след това ще бъде направен и архитектурен проект, който ще се придържа максиално към някогашния храм. За проектирането и изграждането на външната фасада ще бъдат използвани стари фотографии, по които ще се търси масимална прилика с оригинала (виж илюстрацията).\nПървоначалният храм е граден през 1717-1718 година. Смята се, че император Петър Първи е присъствал при полагането на основния камък. В началото на 19 век той е разширен и обновен по проект на архитект Андреян Захаров, чието дело е и Адмиралтейството в Санкт Петербург.\nВ Андреевския храм в началото на ХIХ век е служил св. Йоан Кронщадски, известен с мисионерската си и проповедническа работа сред алкохолици и пияници, както и сред бедните работнически семейства. Той основава и плаваща църква, която всяка пролет поема по водите на пълноводните реки и спира в отдалечени селища без храмове, където сам свети Йоан Крондащски служи, проповядна, изповядва и причастява.\nНеговите силни проповеди са разплаквали от император и князе до бедни крепостни. По време на общите му изповеди се покайват и изповядват стотици, а след това се причастяват.\nСамият град Кронщадт е построен около едноименна крепост, която се намира на остров Котлин във Финския залив на Балтийско море. Той отстои на 30 км северозападно от Санкт Петербург.\nPrevious articleМасло от невен изсветлява луничките и старческите петна\nNext articleПредставят книга за Гунди в Шумен


Aлергия към белтъка на кравето мляко - все по-чест проблем при децата | Puls.bg\nд-р Маргарита Желева | 06 май 2021 | 1\nАлергия към белтъка на кравето мляко се дължи на анормален отговор на имунната система към определена съставка на мляко или млечни продукти. Най-често именно кравето мляко става повод за алергии, но е възможно да се наблюдава и реакция спрямо овче, козе и други видове.\nАлергичната реакция се развива скоро след като детето започне да консумира мляко. Признаците и симптомите варират от леки до тежки и могат да включват: свиркащо дишане, повръщане, обриви, стомашно – чревни нарушения. В редки случаи може да доведе до отключване на анафилкатична реакция, което представлява животозастрашаващо състояние.\nПри повечето деца, алергията изчезва с времето. Основното лечение включва елиминационна диета – строго избягване на мляко и млечни продукти. В редки случаи проблема се задържа и в зряла възраст, което налага поддържане на съответния хранителен режим.\nПроявите на алергията към белтъка на кравето мляко зависят изцяло от индивидуалния имунен отговор.\nВ някои случаи реакция настъпва за минути до часове, непосредствено след консумация на мляко. Бързо развиваща се алергична реакция:\nПоява на уртикария;\nЗатруднено свиркащо дишане – бронхоспазъм;\nСърбеж и/или гърделичкане по лигавицата на устата;\nОток на устните, езика и гъргло;\nБавноразвиващите се алергични реакции могат да се проявят с:\nПоява на кашави изхождания или диария. Възможно е да се установяват примеси на кръв;\nАлергия или непоносимост към белтъка на кравето мляко?\nИстинската алергия към белтъка на кравето мляко трябва да се различава от състоянието непоносимост, както и лактозна непоносимост. Млечната непоносимост не се дължи на имунна реакция, тя налага различно лечение от алергията към белтъка на кравето мляко.\nИ двете състояния могат да протекат със стомашно-чревни проблеми, като подуване на корема, газове или диария, след консумацията на мляко или млечни продукти.\nКак да разпознаем анафилактичната реакция?\nАлергията към мляко, в малък брой от случаите може да доведе до отключването на анафилактична реакция – животозастрашаващо състояние, свързано с оток и непроходимост на дихателните пътища. Млякото е третият най-чест хранителен алерген (след фастъците и лешниците), който води до анафилаксия.\nАко вие или вашето дете имате реакция към мляко, обсъдето го с лекар и при нужда ще се проведат необходимите тестове.\nАнафилактичната реакция е спешно състояние, което изизсква оказване на спешна медицинкса помощ. Симптомите включват:\nВнезапно начало, с оток на дихателни пътища;\nПоява на сърбеж;\nШок и внезапно рязко понижаване на кръвното налягане;\nКонсултирайте се с личния лекар на детето, във всеки случай, когато наблюдавате поява на някои от описаните симптоми за алергия към белтъка на кравето мляко, след като детето е консумирало мляко или млечни продукти(включително адаптирано мляко). Потърсете незабавна лекарска помощ при появата на признаци за анафилаксия.\nНа какво се дължи алергията към белтъка на кравето мляко?\nПри децата с алергия към белтъка на кравето мляко имунната система разпознава определен млечен белтък като зловреден, което води до развитието на имунна реакция – продукция на IgE антитела, които от своя страна водят до развитието на съответна възпалителна реакция. Основно два млечни протеина водят до съответната имунна реакция: казеин и суроватъчен протеин.\nОпределни фактори се срещат с по-висока честота при деца с установена алергия към белтъка на кравето мляко:\nНаличие на други алергии. Много деца са алергични към множество други неща. Алергията към белтъка на кравето мляко обичайно се развива първа;\nФамилна анамнеза за алергии – рискът за развитие на алергия към белтъка на кравето мляко, нараства при деца с родители с хранителни и/или друг вид алергии – сенна хрема, астма, уртикария, екзема.;\nВъзраст – най-често се среща в кърмаческа и ранна детска възраст;\nДецата с алергия към белтъка на кравето мляко е по-вероятно да развият алергия и към други храни(яйца, соя, фастъци и др), както и сенна хрема.\nОсновният начин за справяне с алергията към белтъка на кравето мляко е спазването на съответния диетичен режим. Не можем да предотвратим появата на хранителни алергии, но можем да предотвратим конкретните алергични реакции, избягвайки алергена.\nНе давайте мляко и млечни продукти на детето;\nПроверявайте етикета със съдържанието, когато подбирате храни за детето;\nВ съдържанието по етикетите търсете описани „казеин, млечни деривати – суроватка, суроватъчен протеин" и ги избягвайте!\nОсновните източници на млечен протеин мгат да бъдат открити в: мляко, масло, кисело мляко, йогурт, сладолед, сирене, кашкавал,\nАлтернативните варианти за мляко са:\nПри децата с алергия към белтъка на кравето мляко е добре да са изключително на кърма;\nХипоалергенни формули – специално обработени с ензими, които разрушават сложната белтъчна структура. Съществуват два вида хипоалергенни млека – пълни и частични хидролизати. При напълно хидролизираното мляко, вероятността от появатана реакция е малък.;\nСоеви млека, но често водят до кръстосъна алергична реакция.\nКармен Младенова 06.05.2021 14:05\nАлергия защото тъпкате животните и млеката с отрови и стабилизатори!!! Купувам си домашно мляко директно от селяни и ни алергия ни дявол.


Настоящата страница съдържа политиката на сайта ERP.BG относно използването на бисквитки в неговите основни страници и подстраници.\nСтраницата на ERP.BG използва бисквитки, за да подобрим представянето на информацията и да предостави персонализирани и надеждни услуги на своите потребители.\nБисквитките представляват малки текстови файлове, които се запазват на Вашия персонален компютър, мобилен телефон или таблет, когато посещавате през тях даден уеб сайт. Благодарение на тях уеб сайта може да запаметява Вашите действия и предпочитания. Такива са например потребителско име, избран език, размер на шрифта, специфични настройки за показване и др. Това запаметяване става за определен период от време, като целта е да не се налага да ги въвеждате или избирате всеки път, когато посещавате и навигирате в сайта.


Поморийци прекарвали у нас 9-има бежанци без документи, задържани са (Снимки) - 24chasa.bg\nНелегалните имигранти, заловени в Поморие\nВ Поморие са задържани и деветима бежанци, без документи за самоличност, самоопределящи се, като афганистанци, преминали незаконно границата на България, укривани от поморийците от близо три дни в пристройка (барака) към дома на единия от задържаните. Снимки: ОД на МВР Бургас\nДвама криминално проявени поморийци (на възраст 44 и 47 години) са задържани за едно денонощие в резултат на спецоперация, проведена от служители на отдел "Криминална полиция" при ОДМВР – Бургас и Районно управление – Поморие. Това съобщиха от Областната дирекция на МВР - Бургас.\nВ Поморие са задържани и деветима бежанци, без документи за самоличност, самоопределящи се, като афганистанци, преминали незаконно границата на България, укривани от поморийците от близо три дни в пристройка (барака) към дома на единия от задържаните.\nЧетирима от бежанците изглеждат непълнолетни. Към момента същите са задържани за срок от 24 часа за незаконно преминаване на границата.\nДвамата поморийци също са арестувани по обвинение за подпомагане на нелегално пребиваващи в страната бежанци.


Егур | Сибарит\nЕто, че се появи още един арменски ресторант в София от станалата вече верига такива (щом са повече от един, нали) “Ела, ела”. Началото беше поставено с “Егур, егур” на ул.Шейново, после на ул.Добруджа (“Егур, егур” 2) и сега\nтретият, който се различава от останалите основно по две неща – намира се в хотел (“Арт”) и името вече се състои само от една покана “Егур”.\nСобствениците трябва да са същите, но тук се наблюдават някои различия и определено по-високо ниво. Интериорът също се отличава с повече изисканост и стилни елементи, както и посудата, приборите и чашите са по-фини. Има хубава светлина, красиви свещи на всяка маса и дълги, тежки пердета, като всичко това създава някаква камерност и топлота в цялото обзавеждане.\nИ виненият шкаф:\nВ обслужването не се наблюдава промяна и се характеризира с ненатрапващото се услужливо внимание. Още малко за обстановката. Преди на това място се помещаваше Арт-ресторантът, който се отличаваше с това, че си беше хотелски ресторант, т.е. задължителен и съобразен с категорията на хотела, без да има своята индивидуалност и стил. Както се наблюдава и по други места – хотелските ресторанти (с някои изключения като Радисън, когато все още имаше ресторант, Кемпински и др.) не са нищо друго освен необходимата и задължителна, обособена като ресторант, хранителна част на самия хотел.\n“Егур” е поредното изключение, отличаващо се с характерната арменска кухня, както и с подобрения в цялостната обстановка, представянето и оформянето на ястията. Има какво да се пожелае в подбора на напитки, винената листа е все още несъответстваща на нивото, но като цяло се е получило по-доброто представяне на “Егур” в София.\nЗамислям се, ако собствениците продължат да съкращават името (съответно поканата “Ела”) в следващите си ресторанти – какво ли ще се получи; навярно без да има отправена покана в наименованието клиентът ще остава все по-доволен и естествено ще се връща там отново и отново.\non Friday, 7, September, 2007 at 22:09 Leave a Comment\nThe URI to TrackBack this entry is: https://sybarites.wordpress.com/2007/09/07/%d0%95%d0%b3%d1%83%d1%80/trackback/


Георги Свиленски: От БСП ще предложим пълен одит на цялата пътна инфраструктура — Novinata.bg\nГеорги Свиленски: От БСП ще предложим пълен одит на цялата пътна инфраструктура\nРязко повишаване на доходите и овладяване на цените – това очакват българските граждани\n„Пълен одит на цялата пътна инфраструктура. Това е нашето предложение, което ще направим на преговорите за правителство. Да, скъпо е, но трябва да се направи, защото човешките животи нямат цена.“ Това каза избраният за народен представител от „БСП за България“ и бивш зам.-председател на парламентарната Транспортна комисия Георги Свиленски в „Здравей, България“ по Нова телевизия. Той изказа съболезнования на близките на загиналите в трагедията със запалилия се автобус на АМ „Струма“ и пожела бързо възстановяване на пострадалите. Социалистът изрази съжаление, че се говори за пътна безопасност едва, след като станат такива катастрофи.\n„Органите ще си свършат работата. Важното е след това управляващите и политиците да вземем правилните мерки, за да не се допускат такива трагедии“, подчерта Свиленски.\n„Отиваме на преговорите с нагласите, които чухме от българските граждани в кампанията. Тези очаквания са да има правителство, да постигнем съгласие по нещата, които трябва да се случат, за мерки за ковид кризата, социалната криза, цените на горивата и енергоносителите. Рязко повишаване на доходите на българските граждани, овладяването на цените – това очакват нашите съграждани“, каза още той.\n„Наясно сме какъв натиск се упражнява върху България да се отстъпи от позициите за Истанбулската конвенция и Северна Македония. Няма как да загърбим историята си и националните интереси. Същото е с Истанбулската конвенция – има вече решение на Конституционния съд“, припомни Георги Свиленски червените линии, които Националният съвет на БСП определи за преговорите за правителство.\n← НАГРАДИ ОТ МОСКВА\nНационален поетичен конкурс „Любовта е пиянство или пиянство от любов“ →\nМая Манолова ще даде брифинг в парламента\nМанолова: „Изправи се БГ! Ние идваме!“ гласувахме за преизчисляване на пенсиите от 1 октомври


Григорий Цамблак - Похвално слово за светите четиридесет великомъченици\n„Да си спомним, братя, как много пъти, влизайки в тежки битки, понеже се държахме заедно, мислехме еднакво и единно изповядвахме вярата в Христа, чуждите пълчища прогонвахме и за всички страшни и ужасяващи бяхме, а с това – и за самите бесове дори. Земният цар ни се удивляваше и с чест ни удостояваше, приятелите и велможите ни се чудеха и гръмко ни възхваляваха. Тези неща ни се услаждаха, но също към погибел отвеждаха. Днес ли няма да победим чрез търпението вражеските пълчища? Срещу кого е нашата битка? Както казва нашият учител Павел, очите църковни, защото нашата борба не е против кръв и плът, а против началствата, против властите, против светоуправниците на тъмнината от тоя век, против поднебесните духове на злобата (Еф. 6:12). Няма ли да зарадваме Небесния Цар, желаещия да ни увенчае с венците на безсмъртието? Няма ли да се спуснат при нас ангелите, подкрепящи, помагащи и най-накрая съпровождащи ни при Царя на силите? Малко да претърпим, страдайки, за да се радваме вечно. Да пренебрегнем плътта, за да се облечем с нетленност. Да понесем студа, за да ни сгрее лоното на патриарха Авраам. Сурова е зимата, но раят е блажен. Болезнен е ледът, но сладка е наградата. Мъчителна е раздялата от плътта, но още по-мъчителна е раздялата с Христа. Защото, ако днес не умрем, няма ли при всички случаи да умрем според законите на естеството след известно време? Така ще направим мъчението прослава: ще умрем със славна смърт. Преди самата си кончина славата си не ще опетним, нито ще унижим името на война, а чрез делата званието да затвърдим. Нека влезем през тесните врата и по прискърбния път, който води в живота, както ни учи Господ в Евангелието (по Мат. 7:13-14). Нека заради Него изгубим душите си, за да ги спечелим (по Иоан 10:17-18), та да не би като се размекнем чрез тези дребни и незначителни неща, да погубим душите си. Какво даваме всъщност в замяна за своите души? Нека ногата се отдели, но с ангелите да ликува – защото тя без друго ще се отдели, гниейки в гроба, дори ако сега я пощадим. Нека отхвръкне ръката, за да речем дръзновено: Въздигането на ръцете ми – жертва не вечерна, а вечна (по Пс. 140:2), за да се въздигне към Бога, очистена чрез водата и отсечена. Нека и окото да се затвори, за да съзерцава с многооките* славата на Единородния. Но и езикът нека се свърже, за да възпява със серафимите. Естествено е студът мъчително да прогони душата от тялото. Затова нека още по-силно Него да възлюбим, та по-скоро в небесните селения да ни пресели“.\n* Под многооки се разбират херувимите (Иез. 1:18; Постен триод, Велика събота, Тропар).